Összefoglaló jelentés Nyúl Községi Önkormányzatnál 2019. évben végzett belső 
                                               ellenőrzési tevékenységről                   




A Bkr. az éves összefoglaló ellenőrzési jelentésre vonatkozóan állapít meg kötelezettségeket. A Bkr. 48. és 49. §-ának megfelelően a belső ellenőr az államháztartásért felelős miniszter által közzétett módszertani útmutatók figyelembevételével készítette el az önkormányzat éves ellenőrzési tervét, illetve az elvégzett ellenőrzésekről szóló éves összefoglaló ellenőrzési jelentést.

1. A 2019. évben végzett belső ellenőrzési tevékenység bemutatása:

1.1. Az ellenőrzési tervben foglalt feladatok teljesítése:

A belső ellenőr a kockázatelemzéssel megalapozott ellenőrzési terv alapján az Önkormányzatnál a közzétételi kötelezettség végrehajtásának ellenőrzése. Az ellenőrzések lefolytatására 17 órát, egyéb tevékenységekre 8 órát tervezett az ellenőrzés, és ténylegesen összesen 25 órát fordított. Egyéb tevékenységek között a belső ellenőr elkészítette a 2019. évre vonatkozó összefoglaló ellenőrzési jelentést, az önkormányzat külső és belső ellenőrzéseinek nyilvántartását, valamint a 2020. évre vonatkozó kockázatelemzéssel alátámasztott ellenőrzési tervet.

Az önkormányzatnál az alábbi ellenőrzésre került sor:

Belső kontrollrendszer (kontrollkörnyezet, integrált kockázatkezelés, kontrolltevékenységek, információ-kommunikáció,  monitoring) szabályozottsága, és működése az önkormányzatnál

1.2. A folyamatok értékelése:

A belső ellenőrzési jelentések az ellenőrzés megállapításait, következtetéseit, ajánlásait tartalmazzák. A belső ellenőr az ellenőrzött szervezetről átfogó értékelést és véleményt formál. A véleményt öt  kategória valamelyikébe lehet sorolni a  Belső Ellenőrök Nemzetközi Szervezetének 2410 és 2410. A 1 számú gyakorlati standardjai figyelembevételével. A kategóriák a következők: megfelelő, korlátozottan megfelelő, gyenge, kritikus és elégtelen.


Összességében megállapítható, hogy az önkormányzat a kontrollkörnyezet kialakításánál a jogszabályi előírásoknak részben eleget tett, a kötelezően előírt szabályzatok nem készültek el teljeskörűen a 2016.11.01-től bekövetkezett jogszabályváltozáskor. Az Integrált kockázatkezelési szabályzat, a belső kontroll szabályzat, valamint a szervezeti integritást sértő események kezelésének eljárásrendje 2018.01.01-től lett hatályba helyezve. A meglévők szabályzatok aktualizálása, javítása a - jogszabályi, szervezeti, személyi - változások miatti folyamatosan megtörtént. A meglévő szabályzatok formailag általában  egységesek, tartalmilag részletesek, a jogszabályi előírásoknak megfelelnek, a megismerési záradékot, az előző szabályzat hatályon kívül helyezését többségük tartalmazta.  A  szabályzatokra vonatkozó részletes megállapításokat a jelentés tartalmazza .

Az ellenőrzés  a folyamatok vizsgálata során tett megállapításait összefoglalva az alábbiakat állapította meg.

Néhány szabályzat felülvizsgálatára, a meglévő szabályzatok összhangjára, az előző szabályzatok hatályon kívül helyezésére nagyobb figyelmet kell fordítani. A hibás tartalom javítására,   kiegészítésére   az  ellenőrzés  javaslatot   tett.   Célszerűségi  javaslat folyamatokért felelős dolgozókat nem kellene név szerint, csak a beosztásukkal a szabályzatokban meghatározni, mivel személyi változás esetén a szabályzat tartalmilag nem lesz megfelelő, azt módosítani szükséges. A dolgozók munkaköri leírásaiban a konkrét feladatokat részletesen meghatározták .

Az önkormányzat intézményére (óvoda) kiterjesztett szabályzatok az intézményvezető által nem kerültek aláírásra. Ezeket a külső ellenőrzés (ÁSZ) nem fogadja el kiterjesztett szabályzatként, ezért lehetőség szerint az intézményvezetővel alá kell íratni.

Az önkormányzat a szervezeten belül a szervezeti egységek között különböző kontrolltevékenységeket Uóváhagyási eljárások, kötelezettségvállalás, utalványozás, beszámolás stb.) alakított ki és működtet, de a kockázatkezelés intézkedéseit is nyomon kell követni és dokumentálni szükséges. Az ellenőrzési nyomvonal kialakításra került, de a pénzügyi-gazdasági folyamatokon kívül, a szakmai folyamatokat teljeskörűen nem tartalmazza, ezért felülvizsgálata indokolt.

A munkaköri leírások formailag megfelelőek, tartalmilag részletesek, tartalmazzák a dolgozókkal szembeni elvárásokat, a feladatokat részletesen, a jogokat, kötelezettségeket, a gazdálkodási jogköröket, helyettesítési, ellenőrzési, közzététellel kapcsolatos, valamint az információ szolgáltatási feladatokat részletesen megfogalmazták.

Az önkormányzatnál az SZMSZ, az Ügyrend, a Belső kontrollrendszer szabályzat, a belső és külső kommunikációt szabályozza, valamint a dolgozók munkaköri leírásai is tartalmaznak erre vonatkozó szabályokat. A feladatellátásához a szervezeten belüli és kívüli információáramlás rendszerének egy szabályzaton belül történő rögzítése célszerű lenne.

A közérdekű adatszolgáltatásra vonatkozóan megfelelő szabályozással rendelkezik az önkormányzat , de az önkormányzat honlapján a „közérdekű adatok" kifejezés nem szerepel, és az önkormányzatra vonatkozó főbb szabályzatokat sem tették közzé. A nyul.hu oldalon az önkormányzat közérdekű adatainak nagy része szerepel, de a közérdekű adatok teljes körét (lnfotv. 1.sz. mellékletnek megfelelően) a közzététel helyét a szabályzat mellékletében, valamint a teljes körű adatszolgáltatást az önkormányzat honlapján pótolni kell (Alapító Okirat, SZMSZ, Gazdasági Program, Etikai kódex, Adatvédelmi szabályzat stb.).

Az önkormányzat Belső kontrollrendszer szabályzattal rendelkezik, ebben szabályozták az
eseti és folyamatos nyomon követési tevékenységet, a monitoringot.
A monitoring rendszer működése a gyakorlatban az éves költségvetés végrehajtása, az erről szóló beszámolók, a belső és külső ellenőrzések intézkedési terveinek megvalósítása stb. során megvalósul, de a szabályozásnak megfelelő dokumentálást is ki kell alakítani. Szükséges, hogy a szervezeti célok elérését szolgáló feladatok , folyamatok, tevékenységek mérését, (monitorozását) nyomonkövetését, biztosító rendszer teljeskörűen kialakításra kerüljön. Ezen belül a feladatok, folyamatok megvalósulását mérő indikátorokat (mérőszámok, statisztikai adatot) az önkormányzatnál előírják, azok alakulását nyomon kövessék és értékeljék.

Az integrált kockázatkezelési rendszer szabályozása elkészült, de még nem került teljeskörűen kialakításra. A belső ellenőrzési tervekhez évente a főbb pénzügyi- gazdasági folyamatoknál kockázatelemzés készült. A korrupciós kockázatok felmérését, kezelését is el kell végezni.

A Belső kontrollrendszerről szóló nyilatkozatát a jegyző a 2018. évi beszámolóhoz 2019. 04.26-án mellékelte, a kötelező ÁBPE vezetői továbbképzésnek a jegyző , illetve az általa megbízott személy nem tett eleget.

A ellenőrzési javaslatok az alábbiak:

· A hiányzó szabályzatokat el kell készíteni, a meglévők aktualizálását, a jogszabályi, szervezeti, személyi változások miatt - az ellenőrzési megállapítások alapján - el kell végezni.
· Az Alapító Okiratot, SZMSZ-t a hatályos jogszabályi előírásoknak megfelelően javítani szükséges.
· Az önkormányzat Gazdasági Programját célszerű közzé tenni.
· Az Adatvédelmi szabályzatot ki kell egészíteni az adatvédelmi tisztviselő, az érintett jogai, valamint a jogorvoslati  lehetőségek meghatározásával.
· A Tűzvédelmi szabályzatot ki kell egészíteni a Tűzriadó tervvel, valamint a jogszabály módosításban meghatározott adatokkal.
· Az Ügyrend téves meghatározásait javítani  kell.
· A Kötelezettségvállalási szabályzatot ki kell egészíteni az összeférhetetlenség eseteivel, illetve a gazdálkodási jogkörök nyilvántartását  a  meghatalmazó dokumentum számával.
· A Beszerzési szabályzatban szereplő értékhatárokat össze kell hangolni a Közbeszerzési szabályzat tartalmával, az intézménynél meghatározott 2 millió Ft-os értékhatárt célszerű csökkenteni.
· A Küldetési szabályzatot, valamint a Gépjármű üzemeltetési szabályzatot a 15 Ft/km, valamint a 86%-os busszal történő munkába járás költségtérítésnél javítani szükséges.
· Az Iratkezelési szabályzatot, Ellenőrzési nyomvonalat felül kell vizsgálni és javítani szükséges.
· A Vagyonnyilatkozat  tételi szabályzatot az 5 éves gyakoriság miatt felül kell vizsgálni, a vagyonnyilatkozat tételt a szabályzatnak megfelelően kétévente kell teljesíteni, és az erről szóló nyilvántartást folyamatosan kell vezetni.
· A közérdekű adatok közzétételét a Közadat szabályzatnak megfelelően kell teljesíteni.
· A Beiső kontrollrendszer szabályzatot kí kell egészíteni a folyamatgazdák kijelölésével, a kockázati tűrőképesség, maradványkockázat meghatározásával.
· A jegyzőnek, illetve az általa megbízott személynek a kötelező belső kontroll (ÁBPE) képzésnek - a Bkr. 12 §-ában meghatározottak szerint - folyamatosan eleget kell tenni.

A hiányosságok kijavítására a polgármester úrnak intézkedési tervet kellett készíteni felelősök és határidők megjelölésével, melyet 2019. november 25-ig kérünk a Belső Ellenőrzéshez eljuttatni. Az intézkedési terv végrehajtásáról nyomon-követés céljából tájékoztatást kérünk.

(A belső ellenőrzés az értékelése alapján összesített véleményét öt kategória  valamelyikébe sorolja be. Ezek megfelelő, korlátozottan megfelelő, gyenge, kritikus és elégtelen.)

Az ellenőrzés nyomán kialakított véleményünk a vizsgált területről, illetve folyamatokról összességében: megfelelő.

2. A bizonyosságot adó tevékenységet elősegítő és akadályozó tényezők:

Az önkormányzat az ellenőrzés során az ellenőr rendelkezésére bocsátotta a vizsgálni kívánt iratanyagot, és egyéb dokumentumokat, valamint a vizsgálat tárgyával kapcsolatos információkat. A vizsgálat során az ellenőrzési tevékenységet akadályozó tényező nem merült föl.

3. Tanácsadó  tevékenység:

A  belső  ellenőr  részére  2019.  évre  tanácsadó   tevékenységre   megbízást,  felkérést  az önkormányzat nem adott.

4.	Belső kontrollrendszer  értékelése:

2012. január  1-től hatályos államháztartásról szóló 2011. évi CXCV. törvény 69. §.-a a belső kontrollrendszerek fogalmát, célját:

„ (1) A belső kontrollrendszer a kockázatok kezelése és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy megvalósuljanak a következő célok:
a) a működés és gazdálkodás során a tevékenységeket szabályszerűen, gazdaságosan, hatékonyan, eredményesen hajtsák végre,
b) az elszámolási kötelezettségeket teljesítsék, és
c) megvédjék az erőforrásokat a veszteségektől, károktól és nem rendeltetésszerű használattól."

A	költségvetési	szervek	belső	kontroll	rendszeréről	és	belső	ellenőrzésről	szóló 370/2011.(Xll.31.)  Korm. rendelet 3-10.§-ai előírják:

3. §A költségvetési szerv vezetője felelős a belső kontrollrendszer keretében - a szervezet minden szintjén érvényesülő - megfelelő
a) kontrollkörnyezet,
b) integrált kockázatkezelési rendszer,
c) kontrolltevékenységek,
d) információs és kommunikációs rendszer, és
e) nyomon követési rendszer (monitoring) kialakításáért, működtetéséért és fejlesztéséért.

4. § A belső kontrollrendszer tartalmazza mindazon elveket, eljárásokat és belső szabályzatokat,  melyek biztosítják, hogy
a) a költségvetési szerv valamennyi tevékenysége és célja összhangban legyen a szabályszerűséggel, szabályozottsággal, valamint a gazdaságosság, hatékonyság és eredményesség  követelményeivel,
b) az eszközökkel és forrásokkal való gazdálkodásban ne kerüljön sor pazarlásra, visszaélésre, rendeltetésellenes felhasználásra,
c) megfelelő, pontos és naprakész információk álljanak rendelkezésre a költségvetési szerv működésével kapcsolatosan,  és
d) a belső kontrollrendszer harmonizációjára és összehangolására vonatkozó jogszabályok végrehajtásra kerüljenek a módszertani útmutatók figyelembevételével.

5. § (1) A költségvetési szervek belső kontrollrendszerét - a szervezeti sajátosságok figyelembevételével az államháztartásért felelős miniszter által közzétett módszertani útmutatók alkalmazásával  kell kialakítani és működtetni.
(2) A belső kontrollrendszer fejlesztése során figyelembe kell venni az államháztartási külső ellenőrzést, kormányzati szintű ellenőrzést végző szervek és a belső ellenőrzési tevékenységet végzők által megfogalmazott ajánlásokat és javaslatokat.

6. § (1) A költségvetési szerv vezetője köteles olyan kontrollkörnyezetet kialakítani, amelyben
a) világos a szervezeti struktúra, a folyamatok átláthatóak,
b) egyértelműek a felelősségi,  hatásköri viszonyok és feladatok,
c) meghatározottak, ismertek és elfogadottak az etikai elvárások a szervezet minden szintjén,
d) átlátható a humánerőforrás-kezelés,
e) biztosított a szervezeti célok és értékek irányában való  elkötelezettség fejlesztése és elősegítése.

(2) A költségvetési szerv vezetője köteles olyan szabályzatokat kiadni, folyamatokat kialakítani és működtetni a szervezeten belül, amelyek biztosítják a rendelkezésre álló források átlátható, szabályszerű, szabályozott, gazdaságos, hatékony és eredményes felhasználását.
(2a) A költségvetési szerv vezetője rendszerezi a költségvetési szerv folyamatait, kijelöli a folyamatok működésében részt vevő szervezeti egységeket, valamint a folyamatért általános felelősséget viselő vezető beosztású személyt (a továbbiakban: folyamatgazda).
(3) A költségvetési szerv vezetője köteles elkészíteni és rendszeresen aktualizálni a költségvetési szerv ellenőrzési nyomvonalát, amely a költségvetési szerv működési folyamatainak szöveges, táblázatokkal vagy folyamatábrákkal szemléltetett leírása, amely tartalmazza különösen a felelősségi és információs szinteket és kapcsolatokat, irányítási és ellenőrzési folyamatokat, lehetővé téve azok nyomon követését és utólagos ellenőrzését.
(4) A költségvetési szerv vezetője köteles szabályozni a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.
(4a) A szervezeti integritást sértő események kezelésének eljárásrendje tartalmazza:
a) a bejelentett kockázatok és események előzetes értékelésének módszertanát,
b) a bejelentés kivizsgálásához szükséges információk összegyűjtésének módját,
e) az érintettek meghallgatásának eljárási szabályait,
d) a vonatkozó dokumentumok átvizsgálásának szabályait,
e) a szervezeti integritást sértő események elhárításához szükséges intézkedéseket ,
f) az alkalmazható jogkövetkezményeket ,
g) a bejelentő szervezeten belüli védelmére, illetve elismerésére, valamint a vizsgálat eredményéről való tájékoztatására vonatkozó szabályokat és
h) a szervezeti integritást sértő események bekövetkezésének megelőzésére kialakított eljárási szabályokat.
(5) A költségvetési szerv vezetőjének felelőssége olyan belső kontrollrendszer kialakítása, amely minden tevékenységi kör esetében alkalmas az etikai értékek és az integritás érvényesítésének  biztosítására .

7. § (1) A költségvetési szerv vezetője köteles integrált kockázatkezelési rendszert működtetni.
(2) Az (1) bekezdésben előírt tevékenység során fel kell mérni és meg kell állapítani a költségvetési szerv tevékenységében rejlő és szervezeti célokkal összefüggő kockázatokat, valamint meg kell határozni az egyes kockázatokkal kapcsolatban szükséges intézkedéseket, valamint azok teljesítésének folyamatos nyomon követésének módját.
(3) Az integrált kockázatkezelési rendszer magában foglalja a jogszabályban előírt kockázatkezelési kötelezettségeket, amelynek működtetése során figyelembe kell venni az ágazati útmutatókat is.
(4) A költségvetési szerv vezetője az integrált kockázatkezelési rendszer koordinálására szervezeti felelőst jelöl ki. Belső ellenőr szervezeti felelősnek nem jelölhető ki. Ha a költségvetési szerv integritás tanácsadót foglalkoztat, akkor az integrált kockázatkezelési rendszer koordinálásával kapcsolatos feladatokat az integritás tanácsadó látja el.
(5) A fo!yamatgazdáknak együtt kell működniük az integrált kockázatkezelési rendszer koordinálására kijelölt szervezeti felelőssel.

8. § (1) A költségvetési szerv vezetője köteles a szervezeten belül kontrolltevékenységeket kialakítani, melyek biztosítják  a kockázatok kezelését, hozzájárulnak a szervezet céljainak eléréséhez, és erősítik a szervezet integritását.
(2) A kontrolltevékenység részeként minden tevékenységre  vonatkozóan biztosítani kell a szervezeti célok elérését veszélyeztető kockázatok csökkentésére irányuló kontrollok kiépítését, különösen az alábbiak vonatkozásában:
a) a döntések dokumentumainak elkészítése (ideértve a költségvetési tervezés, a kötelezettségvállalások, a szerződések, a kifizetések, a támogatásokkal való elszámolás,  a szabálytalanság miatti visszafizettetések dokumentumait is),
b) a döntések célszerűségi, gazdaságossági, hatékonysági és eredményességi szempontú megalapozottsága,

e) a döntések  szabályszerűségi  szempontból  történő jóváhagyása,  illetve ellenjegyzése, valamint
d)   a	gazdasági	események	elszámolása	(a   hatályos   jogszabályoknak	megfelelő
könyvvezetés és beszámolás).
(3) Az (2) bekezdés a), e) és d) pontjában felsorolt tevékenységek feladatköri elkülönítését biztosítani kell.
(4) A költségvetési szerv vezetője  köteles a költségvetési szerv belső szabályzataiban  a felelősségi körök meghatározásával legalább az alábbiakat szabályozni:
a) engedélyezési, jóváhagyási  és kontrolleljárások,
b) a dokumentumokhoz és információkhoz való hozzáférés,
e) beszámolási eljárások.

9. §(1) A költségvetési szerv vezetője köteles olyan rendszereket kialakítani és működtetni, melyek biztosítják, hogy a megfelelő információk a megfelelő időben eljutnak az illetékes szervezethez, szervezeti egységhez, illetve személyhez .
(2) Az információs rendszerek keretében a beszámolási rendszereket úgy kell működtetni, hogy azok hatékonyak, megbízhatóak, pontosak és összehasonlíthatóak legyenek, a beszámolási szintek, határidők és módok világosan meg legyenek határozva.

10. § A költségvetési szerv vezetője köteles kialakítani a szervezet tevékenységének, a célok megvalósításának nyomon követését biztosító rendszert, mely az  operatív tevékenységek keretében megvalósuló folyamatos és eseti nyomon követésből, valamint az operatív tevékenységektől függetlenül működő belső ellenőrzésből állhat.

Az önkormányzatnál a fenti normáknak megfelelően költségvetési szerv vezetője Uegyző) köteles szabályozni a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.

A szervezeti integritást sértő események kezelésének eljárásrendje tartalmazza:
a) a bejelentett kockázatok és események előzetes értékelésének módszertanát,
b) a bejelentés kivizsgálásához szükséges információk összegyűjtésének  módját,
e) az érintettek meghallgatásának eljárási szabályait,
d) a vonatkozó dokumentumok átvizsgálásának szabályait,
e) a szervezeti integritást sértő események elhárításához szükséges intézkedéseket,
f) az alkalmazható jogkövetkezményeket,
g) a  bejelentő  szervezeten  belüli  védelmére,  illetve  elismerésére,  valamint  a  vizsgálat eredményéről való tájékoztatására vonatkozó szabályokat és
h) a  szervezeti  integritást  sértő  események  bekövetkezésének  megelőzésére  kialakított eljárási szabályokat.

A folyamatba épített kontrollok a vizsgált folyamatok többségénél működtek, a belső ellenőrzési jelentés által feltárt megállapítások, hiányosságok az önkormányzat  részéről további intézkedéseket igényeltek.


4.1.	A	belső	kontrollrendszer	szabályszerűségének, 	gazdaságosságának, hatékonyságának  és eredményességének   növelésére tett javaslatok:

A belső ellenőrök a javaslattételkor minden esetben arra törekedtek, hogy a belső kontrollrendszer kialakítása során a szabályszerűség , gazdaságosság, hatékonyság és eredményesség  növekedjen.

4.2.	A belső kontrollrendszer öt elemének értékelése:

· A kontrollkörnyezet, az önkormányzat szabályozottsága a vizsgálattal kapcsolatos folyamatoknál  megfelelő.
· Az integrált kockázatkezelési rendszer kialakítása az ellenőrzés ideje alatt az önkormányzatnál folyamatban volt. A tervezés során a folyamatok kockázatai elemzésre kerültek, az éves ellenőrzési terv kockázatelemzéssel megalapozott volt.
· A kontrolltevékenységek az ellenőrzés során vizsgált folyamatoknál nem minden esetben működtek.
· Az információs és kommunikációs rendszer a vizsgált folyamatoknál részben kialakított.
· A nyomon követési rendszer (monitoring) a vizsgált folyamatnál megfelelő, mert a jegyző 2019. november 22-ig intézkedési tervet készített. Az intézkedési tervben szereplő feladatok végrehajtásáról 2020.február 13-án nyilatkozott.

5. Az  ellenőrzések  során  büntető-,  szabálysértési,  kártérítési,   illetve   fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések:

A 2019. évben végzett ellenőrzések alapján büntető-, szabálysértési, kártérítési, illetve fegyelmi eljárást a belső ellenőr az elvégzett vizsgálatok alapján nem kezdeményezett.

6. Személyi feltételek:

A belső ellenőrzést az önkormányzatnál a 2017. január 1-től 2019.december 31-ig szóló, 2018. december 28-án módosított Megbízási szerződés alapján a Justicia Audit Bt. belső ellenőre végezte. A belső ellenőr rendelkezik a belső ellenőrök kötelező regisztrációjával (regisztrációs szám:5115688) , a kötelező ABPE·-!. képzésnek 2018-ban eleget tett.

7. Az intézkedési tervek végrehajtása:

Az önkormányzat jegyzője - az ellenőrzési jelentésben tett javaslatok alapján - intézkedési tervet készített, és nyilatkozott, hogy a jelentésben foglalt feladatokat végrehajtották.



Kislőd, 2020. február 14.

Az éves belső ellenőrzési összefoglaló jelentéssel egyetértek, az abban foglaltakat elfogadom:


[image: ]Nyúl, 2020. február  














                                                                                                                 Határozati javaslat


Nyúl Község Önkormányzat Képviselő-testületének

…………/2020. ( VI.30.)   önkornányzati határozata



Tárgy: A 2019.évi belső ellenőrzési  összefoglaló jelentés megtárgyalása.


Nyúl Község Önkormányzat Képviselő-testülete a Nyúl Község Önkoprmányzatánál 2019. évben végzett belső ellenőrzési tevékenységről szóló összefoglaló jelentést elfogadta.


Felelős: Takács Lajos jegyző

